title: Regulamentul de punere în aplicare (UE) 2016/1083 al Comisiei din 5 iulie 2016 de aprobare a substanței „Amine, N-C10–16-alchiltrimetilendi-, produse de reacție cu acidul cloroacetic” ca substanță activă existentă, destinată utilizării în produsele biocide din tipurile de produs 2, 3 și 4 (Text cu relevanță pentru SEE)

text:
               6.7.2016

               RO

               Jurnalul Oficial al Uniunii Europene

               L 180/4

         REGULAMENTUL DE PUNERE ÎN APLICARE (UE) 2016/1083 AL COMISIEI
   din 5 iulie 2016
   de aprobare a substanței „Amine, N-C10–16-alchiltrimetilendi-, produse de reacție cu acidul cloroacetic” ca substanță activă existentă, destinată utilizării în produsele biocide din tipurile de produs 2, 3 și 4
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea posibilității de a fi autorizate pentru utilizare în produsele biocide. Lista respectivă include substanța „Amine, N-C10–16-alchiltrimetilendi-, produse de reacție cu acidul cloroacetic”.

               (2)

               Substanța „Amine, N-C10–16-alchiltrimetilendi-, produse de reacție cu acidul cloroacetic” a fost evaluată în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în tipul de produs 2, dezinfectanți și alte produse biocide din domeniul privat și din domeniul sănătății publice, în tipul de produs 3, produse biocide destinate igienei veterinare, precum și în tipul de produs 4, dezinfectanți din domeniul alimentar și al hranei pentru animale, în conformitate cu anexa V la directiva menționată, care corespund tipurilor de produs 2, 3 și 4 descrise în anexa V la Regulamentul (UE) nr. 528/2012.

               (3)

               Irlanda a fost desemnată autoritate competentă responsabilă de evaluare și, la 30 august 2013, a transmis Comisiei rapoartele de evaluare însoțite de recomandările sale.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizele Agenției Europene pentru Produse Chimice au fost formulate la 15 aprilie 2015 pentru utilizarea în tipul de produs 3 și la 8 decembrie 2015 pentru utilizarea în tipurile de produs 2 și 4 de către Comitetul pentru produse biocide, ținând seama de concluziile autorității competente responsabile de evaluare.

               (5)

               Conform acestor avize, este de așteptat ca produsele biocide din tipurile de produs 2, 3 și 4 și care conțin substanța „Amine, N-C10–16-alchiltrimetilendi-, produse de reacție cu acidul cloroacetic” să îndeplinească cerințele prevăzute la articolul 5 din Directiva 98/8/CE, sub rezerva respectării anumitor specificații și condiții referitoare la utilizarea lor.

               (6)

               Prin urmare, este oportun să se aprobe utilizarea substanței „Amine, N-C10–16-alchiltrimetilendi-, produse de reacție cu acidul cloroacetic” în produsele biocide din tipurile de produs 2, 3 și 4, sub rezerva îndeplinirii anumitor specificații și condiții.

               (7)

               În ceea ce privește utilizarea în tipul de produs 4, evaluarea nu a abordat încorporarea produselor biocide care conțin „Amine, N-C10–16-alchiltrimetilendi-, produse de reacție cu acidul cloroacetic” în materialele și obiectele destinate să vină în contact, direct sau indirect, cu alimentele, în sensul articolului 1 alineatul (1) din Regulamentul (CE) nr. 1935/2004 al Parlamentului European și al Consiliului (4). Prin urmare, aprobarea nu ar trebui să includă această utilizare, cu excepția cazului în care Comisia a stabilit limite specifice privind migrarea în alimente, astfel cum prevede în articolul 5 alineatul (1) litera (e) din regulamentul respectiv sau a stabilit că astfel de limite nu sunt necesare.

               (8)

               Ar trebui să se acorde o perioadă de timp rezonabilă până la aprobarea unei substanțe active, pentru a permite părților interesate să adopte măsurile pregătitoare necesare pentru îndeplinirea noilor cerințe.

               (9)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se autorizează utilizarea substanței „Amine, N-C10–16-alchiltrimetilendi-, produse de reacție cu acidul cloroacetic” ca substanță activă pentru utilizarea în produsele biocide din tipurile de produs 2, 3 și 4, sub rezerva respectării specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).

      (4)  Regulamentul (CE) nr. 1935/2004 al Parlamentului European și al Consiliului din 27 octombrie 2004 privind materialele și obiectele destinate să vină în contact cu produsele alimentare și de abrogare a Directivelor 80/590/CEE și 89/109/CEE (JO L 338, 13.11.2004, p. 4).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Amine, N-C10–16-alchiltrimetilendi-, produse de reacție cu acidul cloroacetic

                  Denumire IUPAC:
                  Amine, N-C10–16-alchiltrimetilendi-, produse de reacție cu acidul cloroacetic
                  Nr. CE: Nu se aplică
                  Nr. CAS: 139734-65-9

                  Specificația privind greutatea uscată calculată teoretică: 1 000  g/kg (100,0 % din greutate).
                  Substanța activă, astfel cum este produsă, este o soluție apoasă de 160-220 g/kg de amine, n-C10–16-alchiltrimetilendi-, produse de reacție cu acidul cloroacetic (16-22 % din greutate).

                  1 ianuarie 2018

                  31 decembrie 2027

                  2

                  Autorizarea produselor biocide este supusă următoarelor condiții:

                              1.

                              La evaluarea produsului se acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la riscurile prezentate de substanța activă.

                              2.

                              Având în vedere riscurile identificate pentru utilizările evaluate, la evaluarea produsului se va acorda o atenție deosebită:

                                          (a)

                                          utilizatorilor profesionali;

                                          (b)

                                          copiilor, pentru produsele utilizate în zonele instituționale;

                                          (c)

                                          apelor de suprafață și sedimentelor pentru produsele utilizate în zonele industriale sau instituționale;

                                          (d)

                                          solurilor, pentru produsele utilizate în zonele industriale.

                  3

                  Autorizarea produselor biocide este supusă următoarelor condiții:

                              1.

                              La evaluarea produsului se acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la riscurile prezentate de substanța activă.

                              2.

                              Având în vedere riscurile identificate pentru utilizările evaluate, la evaluarea produsului se va acorda o atenție deosebită:

                                          (a)

                                          utilizatorilor profesionali;

                                          (b)

                                          apelor de suprafață și sedimentelor pentru produsele utilizate la: (i) dezinfectarea adăposturilor pentru animale; (ii) dezinfectarea vehiculelor utilizate pentru transportul animalelor; (iii) dezinfectarea articolelor de încălțăminte și a copitelor animalelor;

                                          (c)

                                          solului pentru produsele utilizate pentru dezinfectarea vehiculelor utilizate pentru transportul animalelor;

                                          (d)

                                          microorganismelor din stațiile de tratare a apelor uzate pentru produsele utilizate pentru dezinfectarea articolelor de încălțăminte și a copitelor animalelor.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsurile adecvate de atenuare a riscurilor pentru a se asigura că LMR aplicabile nu sunt depășite.

                  4

                  Autorizarea produselor biocide este supusă următoarelor condiții:

                              1.

                              La evaluarea produsului se acordă o atenție deosebită expunerii, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la riscurile prezentate de substanța activă.

                              2.

                              Având în vedere riscurile identificate pentru utilizările evaluate, la evaluarea produsului se va acorda o atenție deosebită:

                                          (a)

                                          utilizatorilor profesionali;

                                          (b)

                                          apelor de suprafață și sedimentelor pentru produsele utilizate în: (i) siturile din industria alimentară, a băuturilor și a laptelui; (ii) spațiile pentru muls; (iii) abatoare și măcelării și (iv) bucătării și cantine pentru catering la scară largă;

                                          (c)

                                          solului, pentru produsele utilizate în (i) siturile din industria alimentară, a băuturilor și a laptelui; (ii) abatoare și măcelării; și (iii) bucătării și cantine pentru catering la scară largă.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime pentru reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 sau cu Regulamentul (CE) nr. 396/2005, și se iau măsuri adecvate de atenuare a riscurilor pentru a se asigura că LMR aplicabile nu sunt depășite.

                              4.

                              Produsele nu se încorporează în materialele și în obiectele destinate să vină în contact cu produse alimentare, în sensul articolului 1 alineatul (1) din Regulamentul (CE) nr. 1935/2004, cu excepția cazului în care Comisia a stabilit limite specifice pentru migrarea substanței „Amine, N-C10–16-alchiltrimetilendi-, produse de reacție cu acidul cloroacetic” în produsele alimentare sau s-a stabilit, în temeiul regulamentul menționat, că nu sunt necesare astfel de limite.

         (1)  Puritatea indicată în această coloană a fost gradul minim de puritate a substanței active utilizate pentru evaluarea efectuată în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) nr. 537/2012 al Comisiei din 22 iunie 2012 de modificare a Regulamentului (CE) nr. 1121/2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schema de plată unică pe suprafață pentru fermieri din Polonia

text:
               23.6.2012

               RO

               Jurnalul Oficial al Uniunii Europene

               L 164/5

         REGULAMENTUL DE PUNERE ÎN APLICARE (UE) NR. 537/2012 AL COMISIEI
   din 22 iunie 2012
   de modificare a Regulamentului (CE) nr. 1121/2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schema de plată unică pe suprafață pentru fermieri din Polonia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 142 litera (e),
   întrucât:

               (1)

               Articolul 124 alineatul (1) din Regulamentul (CE) nr. 73/2009 prevede norme care stabilesc suprafața agricolă a noilor state membre inclusă în schema de plată unică pe suprafață prevăzută la articolul 122 din respectivul regulament.

               (2)

               În conformitate cu articolul 89 din Regulamentul (CE) nr. 1121/2009 al Comisiei din 29 octombrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește schemele de ajutor pentru fermieri prevăzute în titlurile IV și V din regulamentul respectiv (2), suprafața agricolă pentru Polonia este prevăzută în anexa VIII la regulament.

               (3)

               Prin scrisoarea din 22 martie 2012, Polonia a informat Comisia că și-a revizuit suprafața agricolă utilizată eligibilă pentru schema de plată unică pe suprafață în conformitate cu articolul 124 alineatul (1) din Regulamentul (CE) nr. 73/2009. Revizuirea este rezultatul experienței dobândite în 2010 și 2011 prin verificarea condițiilor de eligibilitate pentru plata unică pe suprafață în cadrul schemei de plată unică pe suprafață, care a arătat că suprafața agricolă utilizată menținută în bune condiții agricole la 30 iunie 2003 este mai mică decât se estimase anterior. Prin urmare, suprafața agricolă pentru schema de plată unică pe suprafață trebuie redusă la 14 000 000 ha.

               (4)

               Prin urmare, Regulamentul (CE) nr. 1121/2009 trebuie modificat în consecință.

               (5)

               Modificarea propusă prin prezentul regulament trebuie să se aplice perioadelor de primă care încep la 1 ianuarie 2012.

               (6)

               Măsurile prevăzute în prezentul regulament sunt în conformitate cu avizul Comitetului de gestionare a plăților directe,

         ADOPTĂ PREZENTUL REGULAMENT:
   Articolul 1
   În anexa VIII la Regulamentul (CE) nr. 1121/2009, rândul referitor la Polonia se înlocuiește cu următorul rând:

                  „Polonia

                  14 000”

   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică cererilor de ajutor depuse pentru perioadele de primă care încep la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iunie 2012.

            Pentru Comisie

            Președintele

         José Manuel BARROSO

      (1)  JO L 30, 31.1.2009, p. 16.

      (2)  JO L 316, 2.12.2009, p. 27.


title: Regulamentul de punere în aplicare (UE) 2015/2407 al Comisiei din 18 decembrie 2015 de reînnoire a unei derogări de la Regulamentul (CE) nr. 1967/2006 al Consiliului cu privire la distanța minimă față de coastă și adâncimea minimă a mării pentru năvoadele de navă utilizate pentru pescuitul guvidului alb (Aphia minuta) în anumite ape teritoriale ale Italiei

text:
               19.12.2015

               RO

               Jurnalul Oficial al Uniunii Europene

               L 333/104

         REGULAMENTUL DE PUNERE ÎN APLICARE (UE) 2015/2407 AL COMISIEI
   din 18 decembrie 2015
   de reînnoire a unei derogări de la Regulamentul (CE) nr. 1967/2006 al Consiliului cu privire la distanța minimă față de coastă și adâncimea minimă a mării pentru năvoadele de navă utilizate pentru pescuitul guvidului alb (Aphia minuta) în anumite ape teritoriale ale Italiei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94 (1), în special articolul 13 alineatul (5),
   întrucât:

               (1)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor remorcate în raza a 3 mile marine de coastă sau în cadrul izobatei de 50 m, în cazul în care această adâncime este atinsă la o distanță mai mică de coastă.

               (2)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, sub rezerva îndeplinirii unui număr de condiții prevăzute la articolul 13 alineatele (5) și (9).

               (3)

               La 16 martie 2010, Comisia a primit din partea Italiei o cerere de derogare de la articolul 13 alineatul (1) primul paragraf din Regulamentul (CE) nr. 1967/2006, în ceea ce privește utilizarea unor năvoade de navă pentru pescuitul guvidului alb (Aphia minuta) în apele teritoriale din subzona geografică 9, astfel cum este definită în anexa I la Regulamentul (UE) nr. 1343/2011 al Parlamentului European și al Consiliului (2).

               (4)

               Cererea se referea la navele înregistrate la direcțiile maritime din Genova și Livorno care practicau pescuitul de mai mult de cinci ani și își desfășurau activitatea conform unui plan de gestionare care reglementează activitatea năvoadelor de navă utilizate pentru pescuitul guvidului alb (Aphia minuta) în subzona geografică 9.

               (5)

               Comitetul științific, tehnic și economic pentru pescuit (CSTEP) a evaluat în 2010 derogarea solicitată de Italia și proiectul de plan de gestionare aferent. Italia a adoptat planul de gestionare printr-un decret (3), în conformitate cu articolul 19 alineatul (2) din Regulamentul (CE) nr. 1967/2006.

               (6)

               Derogarea solicitată de Italia a îndeplinit condițiile prevăzute la articolul 13 alineatele (5) și (9) din Regulamentul (CE) nr. 1967/2006 și a fost acordată până la 31 martie 2014 prin Regulamentul de punere în aplicare (UE) nr. 988/2011 al Comisiei (4).

               (7)

               La 16 iulie 2015, autoritățile italiene au solicitat Comisiei să reînnoiască derogarea care a expirat la 31 martie 2014. Italia a furnizat informații actualizate care să justifice reînnoirea derogării, inclusiv detalii cu privire la o reducere a numărului de nave autorizate și la anumite modificări suplimentare în planul de gestionare.

               (8)

               La 16 iulie 2015, Italia a informat Comisia despre intenția sa de a publica în scurt timp versiunea actualizată a planului de gestionare.

               (9)

               Derogarea solicitată de Italia îndeplinește condițiile prevăzute la articolul 13 alineatele (5) și (9) din Regulamentul (CE) nr. 1967/2006.

               (10)

               Există anumite constrângeri geografice specifice, având în vedere atât dimensiunea redusă a platformei continentale, cât și distribuția spațială a speciilor vizate, care se limitează exclusiv la anumite zone de pe coastă unde adâncimile sunt mai mici de 50 m. Prin urmare, locurile de pescuit sunt limitate.

               (11)

               Derogarea solicitată de Italia afectează 117 nave.

               (12)

               Planul de gestionare prezentat de Italia garantează faptul că efortul de pescuit nu va crește în viitor, întrucât se vor elibera autorizații de pescuit pentru 117 de nave specifice, care implică un efort total de 5 754,5 Kw, deja autorizate de Italia să pescuiască.

               (13)

               Cererea acoperă navele care practică pescuitul de mai mult de cinci ani și care își desfășoară activitatea conform unui plan de gestionare adoptat de Italia, în conformitate cu articolul 19 alineatul (2) din Regulamentul (CE) nr. 1967/2006.

               (14)

               Navele respective sunt incluse pe o listă comunicată Comisiei în conformitate cu cerințele prevăzute la articolul 13 alineatul (9) din Regulamentul (CE) nr. 1967/2006.

               (15)

               Pescuitul cu năvoade de navă se desfășoară aproape de țărm în adâncime mică. Natura acestui tip de pescuit se prezintă astfel încât el nu poate fi efectuat cu alte unelte de pescuit.

               (16)

               Pescuitul cu năvoade de navă nu are un impact semnificativ asupra habitatelor protejate și este foarte selectiv, întrucât năvoadele sunt remorcate în coloana de apă și nu intră în contact cu fundul mării, deoarece colectarea de material de pe fundul mării ar putea duce la o deteriorare a speciilor țintă și ar putea face aproape imposibilă selectarea speciilor pescuite din cauza dimensiunilor lor foarte mici.

               (17)

               Activitățile de pescuit în cauză sunt în conformitate cu cerințele stipulate la articolul 4 din Regulamentul (CE) nr. 1967/2006, deoarece planul de gestionare al Italiei interzice în mod explicit pescuitul deasupra habitatelor protejate.

               (18)

               Cerința prevăzută la articolul 8 alineatul (1) litera (h) din Regulamentul (CE) nr. 1967/2006 nu se aplică, deoarece se referă la traulere.

               (19)

               În ceea ce privește cerința de a se conforma articolului 9 alineatul (3) din Regulamentul (CE) nr. 1967/2006, care stabilește dimensiunea minimă a ochiului de plasă, Comisia observă că, având în vedere că activitățile de pescuit în cauză sunt foarte selective, au un impact neglijabil asupra mediului marin și nu se efectuează deasupra habitatelor protejate, Italia a autorizat o derogare de la aceste dispoziții în planul său de gestionare, în conformitate cu articolul 9 alineatul (7) din Regulamentul (CE) nr. 1967/2006.

               (20)

               Activitățile de pescuit în cauză îndeplinesc cerințele de înregistrare prevăzute la articolul 14 din Regulamentul (CE) nr. 1224/2009 al Consiliului (5).

               (21)

               Activitățile de pescuit în cauză se desfășoară la o distanță foarte mică de coastă și, prin urmare, nu interferează cu activitățile navelor care utilizează alte unelte decât traulele, năvoadele sau plasele remorcate asemănătoare.

               (22)

               Activitatea năvoadelor de navă este reglementată în planul de gestionare italian pentru a se asigura că acele capturi din speciile menționate în anexa III la Regulamentul (CE) nr. 1967/2006 sunt minime. În plus, în conformitate cu punctul 5.1.2 litera (a) din planul de gestionare al Italiei, pescuitul de Aphia minuta se limitează la sezonul de pescuit cuprins între 1 noiembrie și 31 martie în fiecare an.

               (23)

               Năvoadele de navă nu vizează cefalopodele.

               (24)

               Planul de gestionare adoptat de Italia include măsuri pentru monitorizarea activităților de pescuit, astfel cum se prevede la articolul 13 alineatul (9) al treilea paragraf din Regulamentul (CE) nr. 1967/2006.

               (25)

               Italia trebuie să raporteze Comisiei la timp și în conformitate cu planul de monitorizare prevăzut în planul de gestionare.

               (26)

               O limitare a perioadei derogării va permite adoptarea rapidă a unor măsuri de gestionare corective, în cazul în care raportul prezentat Comisiei va indica o stare de conservare nesatisfăcătoare a stocului exploatat, contribuind totodată la îmbogățirea cunoștințelor științifice în vederea stabilirii unui plan de gestionare mai bun.

               (27)

               În consecință, derogarea ar trebui să se aplice până la 31 martie 2018.

               (28)

               Prin urmare, prelungirea solicitată a derogării ar trebui să fie acordată.

               (29)

               Măsurile prevăzute în prezentul regulament sunt conforme cu avizul Comisiei pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogare
   Articolul 13 alineatul (1) din Regulamentul (CE) nr. 1967/2006 nu se aplică, în apele teritoriale ale Italiei adiacente coastelor din Liguria și Toscana, pescuitului de guvid alb (Aphia minuta) cu năvoade de navă folosite de nave care:

               (a)

               sunt înregistrate la direcțiile maritime (Direzioni Marittime) din Genova și Livorno;

               (b)

               practică pescuitul de mai mult de cinci ani și nu implică nicio creștere viitoare a efortului de pescuit depus; precum și

               (c)

               dețin o autorizație de pescuit și operează în cadrul planului de gestionare adoptat de Italia în conformitate cu articolul 19 alineatul (2) din Regulamentul (CE) nr. 1967/2006.

         Articolul 2
   Plan de monitorizare și raport
   Italia transmite Comisiei, în termen de un an de la intrarea în vigoare a prezentului regulament, un raport întocmit în conformitate cu planul de monitorizare stabilit în planul de gestionare menționat la articolul 1 litera (c).
   Articolul 3
   Intrare în vigoare și perioada de aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică până la 31 martie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2015.

            Pentru Comisie

            Președintele

         Jean-Claude JUNCKER

      (1)  JO L 409, 30.12.2006, versiune corectată în JO L 36, 8.2.2007, p. 6.

      (2)  Regulamentul (UE) nr. 1343/2011 al Parlamentului European și al Consiliului din 13 decembrie 2011 privind unele dispoziții referitoare la pescuitul în zona Acordului CGPM (Comisia Generală pentru Pescuit în Marea Mediterană) și de modificare a Regulamentului (CE) nr. 1967/2006 al Consiliului privind măsurile de gestionare pentru exploatarea durabilă a resurselor halieutice în Marea Mediterană (JO L 347, 30.12.2011, p. 44).

      (3)  Gazzetta Ufficiale della Repubblica Italiana 192, 19.8.2011, suplimentul nr. 192.

      (4)  Regulamentul de punere în aplicare (UE) nr. 988/2011 al Comisiei din 4 octombrie 2011 de instituire a unei derogări de la Regulamentul (CE) nr. 1967/2006 al Consiliului cu privire la distanța minimă față de coastă și adâncimea minimă a mării pentru năvoadele de navă utilizate pentru pescuitul guvidului alb (Alphia minuta) în anumite ape teritoriale ale Italiei (JO L 260, 5.10.2011, p. 15).

      (5)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).


title: Regulamentul de punere în aplicare (UE) nr. 963/2011 al Comisiei din 27 septembrie 2011 de fixare a coeficienților de alocare pentru eliberarea licențelor de import pentru care s-au depus cereri în perioada 8 - 14 septembrie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe

text:
               28.9.2011

               RO

               Jurnalul Oficial al Uniunii Europene

               L 252/18

         REGULAMENTUL DE PUNERE ÎN APLICARE (UE) NR. 963/2011 AL COMISIEI
   din 27 septembrie 2011
   de fixare a coeficienților de alocare pentru eliberarea licențelor de import pentru care s-au depus cereri în perioada 8-14 septembrie 2011 pentru produse din sectorul zahărului în cadrul anumitor contingente tarifare și de suspendare a depunerii de cereri pentru astfel de licențe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (3), în special articolul 5 alineatul (2),
   întrucât:

               (1)

               Cantitățile care fac obiectul cererilor de licențe de import depuse la autoritățile competente în perioada 8-14 septembrie 2011 în conformitate cu Regulamentul (CE) nr. 891/2009 depășesc cantitatea disponibilă pentru numărul de ordine 09.4320.

               (2)

               Cantitățile care fac obiectul cererilor de licențe de import depuse la autoritățile competente în perioada 8-14 septembrie 2011 în conformitate cu Regulamentul (CE) nr. 891/2009 sunt egale cu cantitatea disponibilă pentru numărul de ordine 09.4317.

               (3)

               În aceste condiții, trebuie fixat un coeficient de alocare, în conformitate cu Regulamentul (CE) nr. 1301/2006, pentru licențele care urmează să fie eliberate pentru numărul de ordine 09.4320.

               (4)

               În conformitate cu Regulamentul (CE) nr. 891/2009, este necesar să se suspende până la sfârșitul anului de comercializare depunerea de noi cereri de licențe pentru numerele de ordine 09.4317 și 09.4320,

         ADOPTĂ PREZENTUL REGULAMENT:
   Articolul 1
   (1)   Cantitățile pentru care s-au depus cereri de licențe de import în temeiul Regulamentului (CE) nr. 891/2009 în perioada 8-14 septembrie 2011 se înmulțesc cu coeficienții de alocare care figurează în anexa la prezentul regulament.
   (2)   Până la sfârșitul anului de comercializare 2011/2012, se suspendă depunerea de noi cereri de licențe care corespund numerelor de ordine indicate în anexă.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 septembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 254, 26.9.2009, p. 82.

      ANEXĂ
      „Zahăr concesii CXL”

         Anul de comercializare 2011/2012

         Cereri depuse în perioada 8.9.2011-14.9.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4317

                  Australia

                      (1)

                  Se suspendă

                  09.4318

                  Brazilia

                  —

                  09.4319

                  Cuba

                  —

                  09.4320

                  Orice țară terță

                  4,761909

                  Se suspendă

                  09.4321

                  India

                  —

                              —

                              Nu se aplică: nicio cerere de licență nu a fost transmisă Comisiei.

      „Zahăr din Balcani”

         Anul de comercializare 2011/2012

         Cereri depuse în perioada 8.9.2011-14.9.2011

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4324

                  Albania

                  —

                  09.4325

                  Bosnia și Herțegovina

                  —

                  09.4326

                  Serbia

                      (2)

                  09.4327

                  Fosta Republică Iugoslavă a Macedoniei

                  —

                  09.4328

                  Croația

                      (2)

                              —

                              Nu se aplică: nicio cerere de licență nu a fost transmisă Comisiei.

      „Zahăr excepțional de import și zahăr industrial de import”

         Anul de comercializare 2011/2012

         Cereri depuse în perioada 8.9.2011-14.9.2011

                  Nr. de ordine

                  Tip

                  Coeficient de alocare
                  (%)

                  Cereri noi

                  09.4380

                  Excepțional

                  —

                  09.4390

                  Industrial

                      (3)

                              —

                              Nu se aplică: nicio cerere de licență nu a fost transmisă Comisiei.

         (1)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.

         (2)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.

         (3)  Nu se aplică: cantitățile care fac obiectul cererilor nu depășesc cantitățile disponibile și se acordă în totalitate.


title: Regulamentul de punere în aplicare (UE) 2015/1720 al Comisiei din 14 septembrie 2015 de înregistrare a unei denumiri în Registrul denumirilor de origine protejate și al indicațiilor geografice protejate [Γαλανό Μεταγγιτσίου Χαλκιδικής (Galano Metaggitsiou Chalkidikis) (DOP)]

text:
               29.9.2015

               RO

               Jurnalul Oficial al Uniunii Europene

               L 252/1

         REGULAMENTUL DE PUNERE ÎN APLICARE (UE) 2015/1720 AL COMISIEI
   din 14 septembrie 2015
   de înregistrare a unei denumiri în Registrul denumirilor de origine protejate și al indicațiilor geografice protejate [Γαλανό Μεταγγιτσίου Χαλκιδικής (Galano Metaggitsiou Chalkidikis) (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Γαλανό Μεταγγιτσίου Χαλκιδικής” (Galano Metaggitsiou Chalkidikis), depusă de Grecia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Γαλανό Μεταγγιτσίου Χαλκιδικής” (Galano Metaggitsiou Chalkidikis) ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Γαλανό Μεταγγιτσίου Χαλκιδικής” (Galano Metaggitsiou Chalkidikis) (DOP).
   Denumirea menționată la primul paragraf se referă la un produs din clasa 1.5 Uleiuri și grăsimi (unt, margarină, uleiuri etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 septembrie 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 143, 30.4.2015, p. 23.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2016/548 al Comisiei din 8 aprilie 2016 de aprobare a substanței de bază diamoniu fosfat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  9.4.2016

                  RO

                  Jurnalul Oficial al Uniunii Europene

                  L 95/1

            REGULAMENTUL DE PUNERE ÎN APLICARE (UE) 2016/548 AL COMISIEI
      din 8 aprilie 2016
      de aprobare a substanței de bază diamoniu fosfat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 23 alineatul (5) coroborat cu articolul 13 alineatul (2),
      întrucât:

                  (1)

                  În conformitate cu articolul 23 alineatul (3) din Regulamentul (CE) nr. 1107/2009, Comisia a primit, la 29 septembrie 2014, din partea Institutului tehnic pentru agricultură ecologică [Institut Technique de l'Agriculture Biologique (ITAB)] o cerere de aprobare a diamoniului fosfat ca substanță de bază. Cererea respectivă a fost însoțită de informațiile cerute la articolul 23 alineatul (3) al doilea paragraf.

                  (2)

                  Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La 6 octombrie 2015, autoritatea a prezentat Comisiei un raport tehnic privind substanța respectivă (2). La 11 decembrie 2015, Comisia a prezentat Comitetului permanent pentru plante, animale, produse alimentare și hrană pentru animale raportul de examinare (3) și proiectul prezentului regulament, pe care le-a finalizat pentru reuniunea comitetului respectiv din 8 martie 2016.

                  (3)

                  Diamoniul fosfat este autorizat pentru a fi utilizat în oenologie prin Regulamentul (CE) nr. 606/2009 al Comisiei (4).

                  (4)

                  Documentația furnizată de solicitant arată că diamoniul fosfat nu este folosit predominant în scopul protecției plantelor, dar este totuși util pentru protecția plantelor în compoziția unui produs constând în substanța respectivă și apă.

                  (5)

                  Din examinările efectuate reiese că este de așteptat ca diamoniul fosfat să îndeplinească, în general, cerințele prevăzute la articolul 23 din Regulamentul (CE) nr. 1107/2009, în special în ceea ce privește utilizările examinate și detaliate în raportul de examinare întocmit de Comisie. Prin urmare, este adecvat să se aprobe diamoniul fosfat ca substanță de bază.

                  (6)

                  Cu toate acestea, în conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din respectivul regulament, și ținând cont de cunoștințele științifice și tehnice actuale, este necesar să se includă anumite condiții pentru aprobare care sunt detaliate în anexa I la prezentul regulament.

                  (7)

                  În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (5) ar trebui modificată în consecință.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Aprobarea unei substanțe de bază
      Se aprobă substanța diamoniu fosfat, astfel cum este specificată în anexa I, ca substanță de bază sub rezerva îndeplinirii condițiilor prevăzute în anexa menționată anterior.
      Articolul 2
      Modificări ale Regulamentului de punere în aplicare (UE) nr. 540/2011
      Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 aprilie 2016.

               Pentru Comisie

               Președintele

            Jean-Claude JUNCKER

         (1)  JO L 309, 24.11.2009, p. 1.

         (2)  Autoritatea Europeană pentru Siguranța Alimentară, 2015. Technical report on the outcome of the consultation with Member States and EFSA on the basic substance application for diammonium phosphate for use in plant protection as a non-lethal food attractant for fruit flies (Raport tehnic privind rezultatul consultării cu statele membre și cu EFSA privind cererea referitoare la substanța de bază diamoniu fosfat destinată protecției plantelor ca atractant alimentar neletal pentru muștele de fructe). EFSA supporting publication 2015:EN-873 (Materiale conexe ale EFSA 2015:EN-873). 34 p.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=RO.

         (4)  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).

         (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

         ANEXA I

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Dispoziții specifice

                     Diamoniu fosfat
                     Nr. CAS: 7783-28-0

                     Hidrogenfosfat de diamoniu

                     Calitate oenologică

                     29 aprilie 2016

                     Diamoniul fosfat este utilizat în conformitate cu condițiile specifice incluse în concluziile raportului de examinare privind diamoniul fosfat (SANTE/12351/2015), în special în apendicele I și II la respectivul raport.

            (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.

         ANEXA II
         În partea C din anexa la Regulamentul de punere în aplicare (CE) nr. 540/2011 se adaugă următoarea rubrică:

                        Număr

                        Denumire comună, numere de identificare

                        Denumire IUPAC

                        Puritate (*)

                        Data aprobării

                        Dispoziții specifice

                        „11

                        Diamoniu fosfat
                        Nr. CAS: 7783-28-0

                        Hidrogenfosfat de diamoniu

                        Calitate oenologică

                        29 aprilie 2016

                        Diamoniul fosfat este utilizat în conformitate cu condițiile specifice incluse în concluziile raportului de examinare privind diamoniul fosfat (SANTE/12351/2015), în special în apendicele I și II la respectivul raport.”

            (*)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.